
REFERAT
Privind aprobarea vânzării şi a preţului de vânzare pentru terenul liber de construcţii aferent imobilului cu destinaţia de locuinţă dobândit în baza Legii nr.112/1995, situat în Timişoara, str. Janos Paris nr.19


Având în vedere cererea  nr. CT2013-004062 din 27.08.2013 depusă la Primăria Municipiului Timişoara de către Neagoe Julien, proprietar al locuinţei din str. Janos Paris nr.19 şi a cotei de teren de 191/409 aferentă construcţiei, înscrisă în C.F. nr.430473 Timişoara, nr.cad. 430473, provenită din conversia de pe hârtie a C.F. nr.6958, nr.top. 30475 Timişoara. Acesta a solicitat cumpărarea cotei de 218/409 reprezentând terenul excedentar, conform HCL nr.275/28.07.2009 privind vânzarea terenurilor aferente imobilelor construcţii dobândite în temeiul Legii nr.112/1995, completat cu HCL nr.8/25.01.2011. 
Terenul este inclus în domeniul privat al municipiului Timişoara, atestat prin HCL nr.416 din 30.07.2013 şi este înscris în C.F. nr.430473-Timişoara.
Conform Contractului de vânzare-cumpărare nr.931 din 09.12.1997, încheiat în temeiul Legii nr.112/1995 şi a Contractului de donaţie nr.1852 din 27.09.2012;
Conform adreselor: nr.CT2013-4062/27.09.2013 a Serviciul Juridic, nr.CT2013-4062/23.09.2013 a Serviciului Fond Funciar şi nr.CT2013-4062/02.10.2013 a Direcţiei Clădiri, Terenuri şi Dotări Diverse, rezultă faptul că terenul mai sus menţionat nu este revendicat;
Prin raportul de evaluare al terenului acestui imobil, întocmit de SC CONSULTIM SA, valoarea pe mp.  teren liber construibil este de 40euro/mp, la care se adaugă T.V.A.
În baza prevederilor HCL nr.275/28.07.2009, completat cu HCL nr. 8/25.01.2011 privind aprobarea Regulamentului de atribuire şi vânzare a terenurilor aferente imobilelor dobândite în temeiul  Legii nr.112/1995 conform HCL nr.275/28.07.2009.
În conformitate cu prevederile art.36 alin.2 lit.(c) din Legea nr.215/2001 privind administraţia publică locală, republicată şi modificată;
În temeiul art.45 alin.3 din legea nr.215/2001 privind administraţia publică locală, republicată şi modificată;




PROPUNEM:


	1. Emiterea unei hotărâri a Consiliului Local, care să aprobe vânzarea terenului liber de construcţii, situat în Timişoara, str. Janos Paris nr.19, înscris în C.F. nr.430473 Timişoara, nr.cad. 430473, provenită din conversia de pe hârtie a C.F. nr.6958, nr.top. 30475 Timişoara, în suprafaţă de 218mp, la preţul de 40 de euro/mp la care se adaugă T.V.A, numitului Neagoe Julien.

